**Iona și kikayonul**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când Domnul l-a trimis

În misiunea sa de profet

Iona s-a îmbarcat la Iope

Să fugă departe la Tarsis.

S-a acuns în cală și s-a culcat

Ca un fiu risipitor și nepăsător

Față de harul primit.

Precum un copil dezmierdat

S-a lăsat apoi aruncat în mare

Într-un un roller coaster marin,

Care l-a urcat pe talazuri înalte

Si l-a coborât la temeliile munților,

Iar el s-a speriat de moarte,

Încât trei minute au părut

Trei zile și trei nopți nesfârșite;

A strigat și s-a rugat către Domnul,

Și a promis că va fi ascultător,

Că va împlini toate făgăduințele

Dacă se va vedea acasă,

La tempul cel sfânt!

Mila lui Dumnezeul l-a salvat,

Iar Iona și-a spus tăios profeția

Îngrozind cu moartea pe niniveni.

Dar profeția lui nu s-a împlinit,

Căci Domnul s-a îndurat

De ceilalți copii, care nu știau

Să deosebească dreapta de stânga lor.

Iona s-a îmbufnat, s-a supărat

Și n-a vrut să se întoarcă acasă,

Dând din picioare în plin soare.

Atunci, Dumnezeu i-a dăruit

Un kikayon colorat și umbros,

De care Iona s-a bucurat,

Dar tot capricios a rămas.

Văzând că este un copil

Alintat, Domnul i-a luat

Kikayonul și l-a certat!